OzLabs/hebrew-wiki-articles huggingface dataset:
מאנדוק

מאנדוק (בהונגרית: Mándok) היא עיר במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.

כמו יישובים רבים באירופה גם אוכלוסיית מאנדוק קטנה עם השנים. כך, בשנת 1990 חיו בכפר 4,572 תושבים ובשנת 2020 חיו בו רק 3,913 תושבים.

הכפר היה מיושב לסירוגין מהמאה ה-14 והפך לעיר החל משנת 2007.

==יהודי מאנדוק==
יהודים ישבו במאנדוק משנת 1770 אז הם הוזכרו במפקד תושבים שנערך באותה השנה. רוב היהודים היו סוחרי תבואה ובהמות או עסקו במלאכה. במקום היו חברה קדישא, בית כנסת, בית מדרש, בית ספר עממי, "חדר" ובית קברות יהודי.

בזמן הקרע ביהדות הונגריה בעקבות חילוקי דעות בין חרדים למשכילים בקונגרס יהודי הונגריה בשנת 1869 ו-1868 הצטרפה הקהילה לזרם הקהילות האורתודוקסיות שסירבו לקבל על עצמן את תקנות הקונגרס.

החל משנת 1867 השתייכו לקהילה גם יהודים שישבו בישובי הסביבה: טורניושפאלצה, אפריישקה, טיסמוגיורוש, גיירה, נג'וורשאן, קופוצפאטי ורוורניוש, גמז'ה, לוופטרי, נירלווה, בנק, מזלדאן, אויקנז, טיססנטמארטון, ז'ורק, טיסבזדד, טוז'ר, גיירצ'קה, זאהון.

בשנת 1941 גויסו צעירים יהודים ממאנדוק לעבודות כפייה, הם נשלחו לעבודות מחוץ לגבולות הונגריה ורובם לא חזרו.

במרץ 1944 נכנס הצבא הגרמני להונגריה ובאפריל הועברו יהודי מאנדוק לגטו קישווארדה, שם רוכזו חלק מיהודי המחוז. כעבור כמה שבועות שולחו יהודי הגטו למחנה ההשמדה אושוויץ.

אחרי המלחמה חזרו לעיירה 18 גברים מהמחנות לעבודות כפייה ועוד כ-20 ניצולים וניצולות מאושוויץ. במשך השנים עזבו היהודים את העיירה ובשנות הששים למאה ה-20 נותרו במקום יהודים ספורים.

במפקד קהילות הונגריה שנערך בשנת 1944 נכתב בדף קהילת מאנדוק שבקהילה יש 378 חברים, מנהיג הקהל הוא איזידור ברקוביץ' ורב הקהילה הוא ארנו מאייר.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|51
|
|-
|1880
|358
|2,354
|-
|1910
|381
|
|-
|1920
|363
|
|-
|1930
|401
|
|-
|1941
|364
|5,188
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA349#v=onepage&q&f=false מאנדוק] בפנקס הקהילות הונגריה. עמוד 349
* מאנדוק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 211–212. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מאיר בידרמן

מאיר בידרמן (נולד בשנת 1984) הוא קצין בצה"ל בדרגת אלוף-משנה, מיועד להתמנות לסגן מפקד עוצבת הפלדה (אוגדה 162)<ref name=":0"></ref>. קודם לכן שימש כמפקד חטיבת הבקעה, סגן מפקד חטיבת הצנחנים, מפקד גדוד 195 ומפקד גדוד 53.

== ביוגרפיה ==
בידרמן נולד וגדל בירושלים. למד בתיכון הדתי הימלפרב והוא בוגר ישיבת מעלה גלבוע של הקיבוץ הדתי.

== קריירה צבאית ==
התגייס לצה"ל לחיל השריון בשנת 2003, ושובץ בגדוד 53 בחטיבה 188. עבר מסלול הכשרה כלוחם, קורס מפקדי טנקים וקורס קציני שריון. בסיום הקורס שב לגדוד 53 ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. בהמשך שירת כסגן מפקד פלוגה, והשתתף בין היתר במלחמת לבנון השנייה. לאחר מכן מונה למפקד פלוגה א' בגדוד 53, והוביל את הפלוגה בין היתר במבצע עופרת יצוקה. בהמשך שירת כקצין המבצעים (קמב"ץ) הגדודי. יצא ללימודים במהלכם שימש כמפקד פלוגת חי"ר במילואים השייכת לחיל השריון. בהמשך שימש כסגן מפקד גדוד 53 בין השנים 2013–2014, בין היתר במהלך מבצע צוק איתן. לאחר מכן מונה לראש לשכת מפקד פיקוד הצפון, אביב כוכבי בין השנים 2014–2016. בסיום תפקידו יצא ללימודים בפו"ם.

בשנת 2017 הועלה לדרגת סא"ל ומונה למפקד גדוד 53, תפקיד בו שירת עד 4 ביולי 2018. ביולי 2018 מונה למפקד גדוד 195, תפקיד אותו מילא עד 30 ביולי 2020. לאחר מכן מונה לסגן מפקד חטיבת הצנחנים בין השנים 2020–2021, בכך היה לקצין שריון הראשון שמילא תפקיד זה. ב-9 באוגוסט 2021 הועלה לדרגת אל"ם ומונה למפקד חטיבת הבקעה וכיהן בתפקיד עד 18 ביולי 2023.

במרץ 2024 אושר מינויו לסגן מפקד עוצבת הפלדה (אוגדה 162)<ref name=":0" />.

== חיים אישיים ==
בידרמן נשוי ואב לשלושה. בעל תואר ראשון בכלכלה ומנהל עסקים מהאוניברסיטה העברית בירושלים.

==קישורים חיצוניים==

== הערות שוליים ==

קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:מפקדי חטיבת הבקעה
קטגוריה:אלופי-משנה בצה"ל
קטגוריה:בוגרי תיכון הימלפרב
קטגוריה:בוגרי ישיבת מעלה גלבוע
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1984
איילט חלב

איילט חלב (בטורקית עות'מאנית: ایالت حلب)<ref name="someprov"></ref> היה איילט של האימפריה העות'מאנית. לאחר הכיבוש העות'מאני הוא נשלט מדמשק, אך עד 1534 הפכה העיר חלב לבירת איילט חדש.<ref name="otm-enc"> By Gábor Ágoston, Bruce Alan Masters</ref> שטחה המדווח במאה ה-19 היה .<ref></ref> עיר הבירה שלה, חלב, הייתה העיר השלישית בגודלה באימפריה העות'מאנית במהלך המאות ה-16 וה-17.<ref name="otm-enc" />

== היסטוריה ==
הודות למיקומה הגאוגרפי האסטרטגי בנתיב הסחר בין אנטוליה למזרח, חלב עלתה לגדולה בעידן העות'מאני, בשלב מסוים הייתה השנייה רק לקונסטנטינופול באימפריה. באמצע המאה ה-16 תפסה חלב את מקומה של דמשק כשוק העיקרי של סחורות המגיעות לאזור הים התיכון ממזרח. זה בא לידי ביטוי בכך שחברת הלבנט בלונדון, חברה למסחר משותף שנוסדה בשנת 1581 במטרה לקיים מונופול על הסחר של אנגליה עם האימפריה העות'מאנית, מעולם לא ניסתה ליישב גורם, או סוכן, בדמשק, למרות שהיה לה אישור לכך, אלא חלב שימשה כמטה החברה עד סוף המאה ה-18.<ref name="Masters 2009">Ágoston and Masters (2009), Encyclopedia of the Ottoman Empire</ref>

כתוצאה מההתפתחות הכלכלית, מדינות אירופיות רבות פתחו קונסוליות בחלב במהלך המאות ה -16 וה-17, כגון הקונסוליה של הרפובליקה של ונציה בשנת 1548, הקונסוליה של צרפת בשנת 1562, הקונסוליה של אנגליה בשנת 1583 והקונסוליה של הולנד בשנת 1613.<ref></ref>

עם זאת, השגשוג שחלב חוותה במאות ה-16 וה-17 התחיל לדעוך ככל שייצור המשי באיראן ירד עם נפילת השושלת הספווית בשנת 1722. באמצע המאה כבר לא הגיע משי מאיראן לחלב, והייצור הסורי המקומי לא הספיק לדרישת אירופה. סוחרים אירופיים עזבו את חלב והעיר נכנסה לירידה כלכלית שלא התהפכה עד אמצע המאה ה-19 כאשר כותנה וטבק מתוצרת מקומית הפכו למצרכי העניין העיקריים של האירופאים.

כלכלת חלב נפגעה קשות מפתיחת תעלת סואץ בשנת 1869. זה, בנוסף לחוסר היציבות הפוליטית שאחרי יישום הרפורמות המשמעותיות בשנת 1841 על ידי השלטון המרכזי, תרם לירידת חלב ולעליית דמשק כמתחרה כלכלית ופוליטית רצינית של חלב.

== חטיבות מנהליות ==
האיילט כלל חמישה סנג'קים בין השנים 1690–1740 כדלקמן:
# סנג'ק חלב (חלב)
# סנג'ק מערת (מערת א-נועמאן)
# סנג'ק באליס (באליס)
# סנג'ק אוזייר (אוזייר)
# סנג'ק קיליס (קיליס)

== הערות שוליים ==

קטגוריה:האימפריה העות'מאנית: איילטים
קטגוריה:חלב (עיר): היסטוריה
קטגוריה:טורקיה: היסטוריה
קטגוריה:סוריה: היסטוריה
איילט אדנה

איילט אדנה (בטורקית עות'מאנית: ایالت ادنه)<ref name="someprov"></ref> היה איילט של האימפריה העות'מאנית, שהוקם בשנת 1608,<ref></ref> כשהוא מופרד מאיילט חלב.<ref name="narratives"></ref> שטח המדווח במאה ה-19 היה .<ref></ref>

== היסטוריה ==
הרמדנידים מילאו תפקיד מרכזי ביחסי העות'מאנים והממלוכים מהמאה ה-15, בשל היותם מדינת חיץ הממוקמת באזור הגבול הממלוכי אל-עוואסים. בשנת 1517 שילב סלים הראשון את הבייליק באימפריה העות'מאנית לאחר כיבוש המדינה הממלוכית. הביים של הרמדנידים החזיקו את השליטה בסנג'ק אדנה באופן תורשתי עד 1608.

== חטיבות מנהליות ==
{|
|הסנג'קים בין השנים 1700–1740:
# סנג'ק אדנה (אדנה)
# סנג'ק טרסוס (טרסוס)
# סנג'ק סיס (קוזאן)
# סנג'ק איג'היל (אנמור-סילפיקה)
# סנג'ק אלייה (אלניה)
| סנג'קים באמצע המאה ה-19:<ref name="penny"></ref>
# סנג'ק אדנה
# סנג'ק טרסוס
# סנג'ק אלאייה
# סנג'ק סיס
# סנג'ק פייאס
# סנג'ק אנמור
# סנג'ק סלפק
|}

== הערות שוליים ==

קטגוריה:האימפריה העות'מאנית: איילטים
קטגוריה:טורקיה: היסטוריה
קלארק וורהס

קלארק וורהס (באנגלית: Clark Voorhees; 1871 – 1933) היה צייר נוף אימפרסיוניסטי וטונאליסטי אמריקאי וממייסדי מושבת האמנות אולד ליים.

== ביוגרפיה ==
וורהס נולד ב-29 במאי 1871 בניו יורק, בנו של סוכן מניות. בתחילה הוא נמשך למדעים וסיים תארים בכימיה מאוניברסיטת ייל ואוניברסיטת קולומביה. בשנת 1894 החל וורהס לעסוק ברצינות באמנות (שתמיד הייתה תחביבו) כאשר נרשם לשיעורים בליגת הסטודנטים לאמנות. בשנה שלאחר מכן נרשם לבית הספר לאמנות במוזיאון המטרופוליטן. הוא גם למד אצל אירווינג רמזי ויילס בלונג איילנד ועם לאונרד אוכטמן בקונטיקט.

בשנת 1897 נסע וורהס לאירופה, למד באקדמיה ז'וליאן בפריז ובילה בכפר האומנים הצרפתי ברביזון וכן בהולנד.

== אולד ליים ==
וורהס ביקר לראשונה באולד ליים, (Old Lyme) קונטיקט בשנת 1893. בשנת 1896, הוא חזר עם אמו ואחותו, שהתארחו בפנסיון בניהולה של פלורנס גריזוולד. בית פלורנס גריזוולד (מוזיאון גריזוולד) הפך בסופו של דבר למרכז הקהילה האמנותית של אולד ליים וסביר מאוד להניח שהנרי וורד ריינג'ר, המתואר לעיתים קרובות כמייסד המושבה האמנותית שם, הכיר את המקום דרך קלארק וורהס.

מבחינה סגנונית, וורהס היה אחד האמנים שנשארו נאמנים לסגנון הטונאליסטי שמקורו ברביזון, הקשור לוורד ריינג'ר גם לאחר שרוב האמנים האחרים אימצו את הסגנון האימפרסיוניסטי של צ'יילד האסאם. רוב ציוריו של וורהס אינם מתוארכים, אך נראה כי הוא אימץ בהדרגה גישה אימפרסיוניסטית בשלב מאוחר בחייו. הוא גם התנסה בתחריט בשנות השלושים.

רבים מציוריו של וורהס מתארים את נופי אולד ליים. כמו כן הוא צייר גם בניופורט, רוד איילנד ובמערב מסצ'וסטס.

וורהס הציג יחד עם חברים אחרים במושבת האמנות, כמו גם הציג גם באקדמיה הלאומית לעיצוב, בחברת האמנים האמריקאים, באגודה האמריקאית לצבעי מים, במכון קרנגי ובמכון לאמנות בשיקגו.

הוא זכה במדליית ארד בתערוכת סנט לואיס בשנת 1904 ובשנת 1905 קיבל את אחד משלושת הפרסים של האקדמיה הלאומית, לשלושת ציורי השמן הטובים ביותר שהופקו על ידי אמנים מתחת לגיל שלושים וחמש.

דוגמאות ליצירתו של וורהס נמצאות באוספים של הגלריה לאמנות של אוניברסיטת ייל, מוזיאון לאמנות יוסטון, מוזיאון פלורנס גריסוולד והחברה ההיסטורית בליים.

תערוכות מרכזיות המציגות את עבודותיו כללו את החברה ההיסטורית באולד ליים ואת מוזיאון פלורנס גריזוולד ותערוכות נוספות.

נכדתו, ג'נט פיש, היא ציירת טבע דומם<ref>Rice, Robin (Autumn 2003 – Winter 2004). "Janet Fish: Paintings". Woman's Art Journal. Woman's Art. 24 (2): 45–46</ref> עם יצירות באוסף הקבע של מוזיאונים רבים.

== גלריה ==
<gallery mode="packed" heights="180">
File:Little House by the River by Clark Greenwood Voorhees.jpg

File:Voorhees-Courtyard.jpg

File:Voorhees-SillLane.png

File:Scooner, Noank, Connecticut by Clark Greenwood Voorhees.png

File:Voorhees-Garden.jpg

File:Voorhees-Dockyard.jpg

File:Voorhees-Moonrise.jpg
</gallery>

== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אימפרסיוניזם
קטגוריה:בוגרי אוניברסיטת קולומביה
קטגוריה:בוגרי אוניברסיטת ייל
קטגוריה:אמריקאים שנולדו ב-1871
קטגוריה:אמריקאים שנפטרו ב-1933
שבת (כתב עת)

שבת (בהונגרית: Szombat) הוא כתב העת של איגוד התרבות היהודי-הונגרי. העורך הראשי שלה הוא הסופר היהודי-הונגרי גאבור ט. סאנטו.

== מהות כתב העת ==
שבת הוא עיתון ציבורי ותרבותי יהודי ללא מטרות רווח. כתב העת יוצא לאור מאז 1989, 10 פעמים בשנה.<ref></ref> הגיליון הראשון יצא לאור בנובמבר 1989. במהדורה המקוונת, מוצעים לקוראים גם חדשות, ביקורות, מאמרים עדכניים, עיתונאות והמלצות על תוכניות.

מאז הקמתו, רצה כתב העת למלא תפקיד אינטגרטיבי ובונה קהילה והוא פתוח לכל הזרמים ביהדות. כתב העת מנסה לפנות גם לקהלים שאינם יהודים ומנסה לספק תמונה מאוזנת של חיי הציבור ההונגריים, כולל חיי הציבור היהודיים, ישראל והמזרח התיכון, להפיג דעות קדומות אנטישמיות וליצור פורום לקהילה היהודית, לסופרים ולאמנים שיש להם עניין בנושא היהודי.

כבר מההתחלה עסק כתב העת בהפצת ידע ובטיפוח מסורת. לציבור ההונגרי ואפילו לא לרוב הציבור היהודי בהונגריה, יאין ידע מעמיק על הדת והתרבות היהודית. ישנן תפיסות מוטעות וסטריאוטיפים ארוכי שנים לגבי היהדות שקמו מחדש בעקבות הרמת הראש של האנטישמיות אחרי חילופי המשטר בשנת 1990. מטרת כתב העת ליצור מרכז מידע יהודי ייחודי ולספק פורום לדיאלוג בין חברי הקהילה היהודית והחברה הרחבה באמצעות אתר szombat.org ודף הפייסבוק של כתב העת. המטרה היא להציג לא רק את הקהילה והתרבות היהודית בפני הקוראים, אלא גם כיצד כתב העת רואה אירועים מסוימים בהונגריה ובעולם בעין יהודית. ושואף כל הזמן להודיע לציבור על ההתפתחויות בעולם היהודי.

== נושאים שהוצגו בהרחבה ==
בשלושה או ארבעה גיליונות נושאיים של כתב העת מדי שנה, מנסה כתב העת להעמיק בנושא מסוים למשל:
* קהילות יהודיות במרכז אירופה
* חינוך יהודי בהונגריה
* נשים, יהודיות, פמיניסטיות
* היסטוריה של ישראל המודרנית
* ספרות יהודית במרכז ובמזרח אירופה
* יהדות וקומוניזם
* יהדות ושמרנות;
* סקס ודת
* טרנסילבניה ויהדות
* זכרו של חוזה טריאנון וזהות לאומית הונגרית
* היסטוריית הספורט היהודי ההונגרי
* דיאלוג יהודי-נוצרי 50 שנה לאחר הצהרת הנוסטרה אטאטה של הוותיקן.

כיוון שיש התעניינות הולכת וגוברת בנושא היהודי, מדי פעם מארגן כתב העת כנסים. למשל בשנת 1998 אורגן כנס בשם "גורלות יהודים בסרטים הונגריים", בליווי הקרנת סרטים במשך בת שלושה ימים.

== ועדת המערכת ==
ועדת המערכת מורכבת משישה:
* גאבור דיאק
* סוניה רחל קומורוצקי
* לאסלו קוראני
* אנדראש קובאץ'
* אטילה נובאק
* גאבור שווייצר

== צוות מערכת ==
* עורך הראשי: גאבור ט. סאנטו,
* עורך: יאנוש גאדו,
* מזכירת מערכת: ז'וז'נה סאבו,
* כספים: קטינקה מגו

== לקריאה נוספת ==
* [https://www.szombat.org/impresszum szombat.org]

== ראו גם ==
* [https://mazsihisz.hu/kozossegeink/magyar-zsido-adatbazis/magyar-zsido-kulturalis-szervezetek-es-sajto mazsihisz.hu]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ספרות הונגרית
קטגוריה:כתבי עת בהונגרית
קטגוריה:הונגריה: תרבות
קטגוריה:יהדות הונגריה
קטגוריה:תרבות יהודית
קטגוריה:הונגריה: כתבי עת
קטגוריה:כתבי עת מקוונים
מג'יק קס

מג'יק קס הוא פארק שעשועים הנמצא בבעלות חברת קס גרופ במישור אדומים, על יד מעלה אדומים, והוא פארק השעשועים המקורה הגדול בישראל.

== הפארק ==
הפארק משתרע על שטח של 13 דונם ועוצב בתכנונו של האדריכל אנריקו סגרה, שעיצב אותו בהשראת חללית עם כיפת זכוכית בקוטר של 70 מטר ומשקיף על נוף ים המלח. הפארק סגור בשבתות וחגים.

הפארק כולל 30 מתקני שעשועים ואטרקציות, בהם 16 מתקני אקסטרים ובהם בין היתר מתקן דמוי רכבת הרים של 360 מעלות. נוסף על כך ישנם בפארק המקורה חדרי בריחה ומשחקי וידאו, משחקי מציאות מדומה, חדרי קריוקי וג'ימבורי, קירות טיפוס, מתקני אקסטרים ומתחמי משחקי ארקייד. בנוסף, הפארק כולל לצד האטרקציות, מסחר וחנויות, בהם מתחם מזון, מספרות ומכון קוסמטי.

== אטרקציות ומתקנים ==
בין האטרקציות והמתקנים בפארק נמנים:
* לופר – מתקן חשמלי דמוי רכבת הרים אשר מורכב מקרונות המקיפים לולאה בגובה 23 מטר ובמהירות 64 קמ"ש. המתקן הוא מסוג Super Loop של חברת Larson International. נפוץ בפארקים של רשת סיקס פלאגס בארצות הברית תחת השם Fire Ball.
* בראשית - קרוסלה מסתובבת ונוסעת על מסילה. המתקן נמצא על גג המבנה, בגובה של למעלה מ-20 מטרים ומשקיף אל ים המלח. מהווה את האטרקציה המרכזית בפארק. מיוצר על ידי חברת Zamperla האיטלקית תחת השם "Disco", נפוץ בהרבה פארקים פופולרים בעולם.
* סקיי טאוור – מתקן מסוג "מגדל נפילה חופשית", בדומה למתקן ה"בלאק ממבה" שבלונה פארק תל אביב.
* באמפרס - מכוניות מתנגשות.
* דיסקוברי 360 – מתקן דמוי זרוע שמסתובב בצורות שונות.
* סטורם – רכבת הרים משפחתית בעלת הנעה עצמאית (powered coaster) של חברת Zamperla.
* נבולאז – מתקן המסתובב בצורות שונות ויוצר אשליה שהנוסע עומד להתנגש בקירות של הפארק.
* כדורי הסמבה – קרוסלת כדורים פורחים.
* פליפר – קרוסלה בעיצוב מטוסים המסתובבת ומתהפכת 360 מעלות באותו הזמן. מתקן זה מסוג Air Race של חברת Zamperla.
* מיוזיק אקספרס – קרוסלה שמסתובבת קדימה ואחורה.

== הופעות ==
בנוסף, בתוך הפארק יש אולם הופעות מקורה אשר בתוכו יש הופעות שונות שמתקיימות 3 פעמים ביום, וכוללות קרקס, קסמים, להטוטים והצגות. בעת רכישת כרטיס כניסה לפארק ניתן לבחור האם לכלול במחיר גם הופעה או לרכוש כרטיס למתקנים בלבד.

הפארק נתן חסות לתוכנית הריאלטי "כוכב המג'יק קאס" של כיכר השבת<ref></ref>. שלב חצי-הגמר<ref></ref> והגמר<ref></ref> צולמו באולם.

== ראו גם ==
* די סיטי

== קישורים חיצוניים ==
* 
* 
* 
* 
* 
* 
* 

== הערות שוליים ==

קטגוריה:ישראל: פארקי שעשועים
קטגוריה:מישור אדומים
יינס פטר האוגה

יינס פטר האוגה (באנגלית: Jens Petter Hauge; נולד ב-12 באוקטובר 1999) הוא כדורגלן נורווגי, המשחק בעמדת הקיצוני באיינטרכט פרנקפורט ובנבחרת נורווגיה.

==קריירה==
האוגה נולד בעיר בּוּדֶה שבנורווגיה,<ref></ref> והחל לשחק כדורגל באקדמיית הנוער של הקבוצה המקומית, בודה/גלימט. ב-12 באפריל 2016 חתם על חוזהו המקצועי הראשון בקבוצה,<ref name="an-120416"></ref> ויום למחרת ערך את הופעת הבכורה שלו בקבוצה הבוגרת, במסגרת משחק גביע, בו ניצחה קבוצתו 6–0. האוגה עלה כמחליפו של פיטים אזמי בדקה ה-64, וכבש שלושער.<ref></ref> ב-23 באפריל 2016 הוא ערך את הופעת הבכורה שלו בליגה, והחל לפתוח בקביעות בהרכב.<ref></ref> ב-8 ביולי 2016 הוא כבש את שער הבכורה שלו בליגה, והפך לכובש הצעיר בתולדות הקבוצה בליגת העל הנורווגית.<ref name="glimt-profile"></ref> את העונה הוא סיים עם שער אחד ב-20 משחקי ליגה, והקבוצה ירדה לליגת המשנה הנורווגית.<ref name="SW"></ref><ref></ref> בליגת המשנה המשיך האוגה להיות שחקן הרכב, כבש פעמיים ובישל 13 נוספים, והקבוצה שבה לליגת העל בתום העונה.<ref></ref><ref></ref>

בעונת 2018 איבד האוגה את מקומו בהרכב, וכתוצאה מכך הושאל באוגוסט 2018 לאולסון מהליגה הנורווגית השנייה, במדיה הופיע בליגה רק 6 פעמים. בעונת 2019 חזר האוגה להרכב קבוצתו,<ref></ref> ובעונת 2020 היה שותף מרכזי בריצה של קבוצתו עד לראש הטבלה.<ref></ref><ref></ref><ref></ref> ב-24 בספטמבר 2020 היה מעורב ישירות בשני השערים של קבוצתו בהפסד 2–3 למילאן במסגרת הסיבוב השלישי של מוקדמות הליגה האירופית,<ref></ref> ועורר עניין במועדון האיטלקי.<ref></ref><ref></ref>

ב-1 באוקטובר 2020 עזב האוגה את בודה/גלימט, לאחר 117 משחקים, בהם כבש 35 שערים ובישל 30 נוספים, וחתם על חוזה ל-5 שנים במילאן.<ref></ref> ב-4 באוקטובר הוא ערך את הופעת הבכורה שלו,<ref></ref> ב-22 באוקטובר הוא כבש את שער הבכורה שלו בניצחון 3–1 על סלטיק בשלב הבתים של הליגה האירופית<ref></ref> וב-22 בנובמבר 2020 כבש את שער הבכורה שלו בליגה, בניצחון החוץ 3–1 על נאפולי.<ref></ref>

ב-10 באוגוסט 2021 הושאל לעונה אחת לאיינטרכט פרנקפורט, עם אופציית רכישה בתום העונה.<ref></ref> ב-28 במאי 2022 הודיעה פרנקפורט כי מימשה את אופציית הרכישה,<ref></ref> וב-16 באוגוסט 2022 הושאל האוגה לעונה אחת לגנט הבלגית.<ref></ref>

==קריירת נבחרות==
מ-2014 שיחק האוגה בכל נבחרות הנוער של נורווגיה.

את הופעת הבכורה שלו בנבחרת נורווגיה הבוגרת ערך האוגה ב-11 באוקטובר 2020, במשחק נגד במסגרת ליגת האומות 2020/2021.<ref></ref>

==תארים==
;איינטרכט פרנקפורט
* הליגה האירופית: 2021/2022

==קישורים חיצוניים==

==הערות שוליים==

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני בודה/גלימט
קטגוריה:כדורגלני אולסון
קטגוריה:כדורגלני מילאן
קטגוריה:כדורגלני איינטרכט פרנקפורט
קטגוריה:כדורגלני גנט
קטגוריה:כדורגלני נבחרת נורווגיה
קטגוריה:נורווגים שנולדו ב-1999
לואי מגנוס

לואי מגנוס (בצרפתית: Louis Magnus; 15 במאי 1881 - 1 בנובמבר 1950) היה מחליק אמנותי על הקרח, שחקן ומנהל הוקי קרח צרפתי. נחשב לאחד המנהלים החשובים בהיסטוריה של ענף ההוקי קרח, מייסד פדרציית ההוקי קרח הבינלאומית והנשיא הראשון שלה.

== ילדותו ==
מגנוס נולד בקינגסטון, בירת ג'מייקה, לאב בריטי ואם צרפתייה. הוא עבר עם הוריו לצרפת כשהיה בן 8, והחל להחליק על קרח בגיל 12.
== כמחליק אמנותי על הקרח ==
מגנוס היה אלוף צרפת בהחלקה אמנותית על הקרח ליחידים ארבע שנים רצופות, בין 1908 ל-1911. עם זאת, לא התחרה באותן שנים באליפויות בינלאומיות ולא השתתף באולימפיאדת לונדון (1908), בה הפכה ההחלקה האמנותית בפעם הראשונה לענף אולימפי.

ב-1912 עזב את ההחלקה ליחידים ועבר לריקוד זוגות, ועם שותפתו שהייתה גם גיסתו, אניטה נחמיאס (אחותה של אשתו דאז) זכה באליפות צרפת ב-1912. באותה שנה השתתף עם אניטה נחמיאס בפעם היחידה באליפות בינלאומית, אליפות אירופה בהחלקה אמנותית. השניים סיימו במקום החמישי.

== מייסד פדרציית ההוקי קרח הבינלאומית ==
מסמך היסוד של ה-LIHG (לימים ה-IIHF) מ-[[15 במאי 1908. החתימה הראשונה מימין היא חתימתו של לואי מגנוס]]
במקביל לתחילת קריירת ההחלקה האמנותית שלו, שיחק מגנוס גם הוקי קרח. כדי למסד חוקה אחידה בעולם, שבו כל מסגרת קבעה לעצמה את חוקי המשחק, וכדי לייסד ולנהל מפעלים בינלאומיים, פנה מגנוס לאיגוד הבינלאומי להחלקה אמנותית כדי שיהיה גם הגוף העליון של הוקי קרח - אך האיגוד סירב לקחת את הענף תחת חסותו.

מגנוס פנה להקמת גוף עליון עצמאי להוקי קרח, וב-15 במאי 1908 כינס בבית מלון בפריז נציגים של ארבע מדינות מייסדות - צרפת, בריטניה, בלגיה ושווייץ, כאשר בוהמיה הצטרפה זמן קצר לאחר מכן. הארגון שנוסד על ידי מגנוס, הליגה הבינלאומית להוקי קרח (LIHG, ראשי תיבות של Ligue Internationale de Hockey sur Glace) הפך לגוף העליון של ההוקי קרח מאז ועד היום, וידוע בשמו הנוכחי "פדרציית ההוקי קרח הבינלאומית" (IIHF).

מגנוס שימש נשיאה הראשון של ה-LIHG עד 1912, כשבמהלך נשיאותו נוסד המפעל הבינלאומי הראשון של הארגון - אליפות אירופה בהוקי קרח, שהמהדורה הראשונה שלו נערכה ב-1910. הוא שב לנשיאות הארגון לתקופה קצרה ב-1914, כאשר פעילות הארגון למעשה נעצרה בשל מלחמת העולם הראשונה.

== מותו ומורשתו ==
מגנוס מת ב-1950 בפריז, בגיל 69.

ב-1985 שונה שמו של גביע האליפות של צרפת בהוקי קרח ל"גביע מגנוס" על שמו. ב-2004 שינתה הליגה העליונה של צרפת בהוקי קרח את שמה ל"ליג מגנוס" (Ligue Magnus) על שמו.

מגנוס התקבל כחבר בהיכל התהילה של פדרציית ההוקי קרח הבינלאומית ב-1997.

הבית שבו שוכן מטה פדרציית ההוקי קרח הבינלאומית, בציריך, נקרא גם הוא על שמו - "וילה לואי מגנוס".

==קישורים חיצוניים==

קטגוריה:מחליקים אמנותיים על קרח צרפתים
קטגוריה:שחקני הוקי קרח
קטגוריה:עסקני ספורט צרפתים
קטגוריה:צרפתים שנולדו ב-1881
קטגוריה:צרפתים שנפטרו ב-1950
וילאייט אדנה

וילאייט אדנה <ref></ref> (בטורקית עות'מאנית: ولايت اطنه; <ref>[http://catalog.hathitrust.org/Record/003517067 Salname-yi Vilâyet-i Adana] ("Yearbook of the Vilayet of Adana"), Adana vilâyet matbaası, Adana, 1321 [1903]. in the website of Hathi Trust Digital Library.</ref> היה מחוז מנהלי ברמה הראשונה (וילאייט) של האימפריה העות'מאנית בדרום מזרח אסיה הקטנה, שהקיף את אזור קיליקיה. הוא הוקם במאי 1869.<ref name="SunyGocek2011"></ref> וילאייט אדנה גבל עם וילאייט קוניה (במערב), וילאייט אנקרה ווילאייט סיבאס (בצפון) ווילאייט חלב (במזרח ובדרום). האזור מתאים לאזור המודרני של מישור צ'וקורובה בטורקיה.

== דמוגרפיה ==
בתחילת המאה ה-20 היה שטח המחוז על פי הדיווחים , בעוד שהתוצאות הראשוניות של המפקד העות'מאני הראשון של 1885 (פורסם בשנת 1908) נתנו לאוכלוסייה 402,439 תושבים.<ref name="asia">[https://archive.org/stream/asiakeane00kean#page/459/mode/1up Asia] by A. H. Keane, page 459</ref> דיוק נתוני האוכלוסייה נע בין "משוער" ל"סתם השערה" בהתאם לאזור שממנו נאספו.<ref name="asia" />

== היסטוריה כלכלית ==
המחוז תואר על ידי האנציקלופדיה בריטניקה בשנת 1911 כעשירה בעושר מינרלי שלא נוצל ברבעים ההרריים, ופורייה במישור החוף, שגידל כותנה, אורז, דגנים, סוכר ופירות. בשנת 1920, האזור נודע בזכות האזור המערבי המיוער שלו, שלא היה בו ייצור חקלאי מועט. אזור קיליקיה נודע בזכות הייצור החקלאי שלו, כולל חיטה, שעורה, שיבולת שועל, אורז, זרעים, אופיום, קנה סוכר וכותנה. ייצור הכותנה הפך פופולרי יותר לפני מלחמת העולם הראשונה. בשנת 1912 ייצר האזור 110,000 חבילות כותנה ו-35,000 טון זרעי כותנה.<ref name="Prothero92"></ref> פיריט נכרה באזור בתחילת המאה ה-20.<ref name="Prothero106"></ref>

== חטיבות מנהליות ==
הסנג'קים של הווילאייט והקאזות שלהם:<ref name="a-ids">[http://tarihvemedeniyet.org/2009/10/adana-vilayeti/ Adana Vilayeti | Tarih ve Medeniyet]</ref>

# סנג'ק אדנה (אדנה (מושב), חמידייה, קראסאלי)
# סנג'ק מרסין (מרסין (מושב), טרסוס)
# סנג'אק ג'בל-אי ברקט (יארפוז (מושב), אוסמניה, איסלחייה, בולאניק, האסה)
# סנג'ק קוזאן (סיס (מושב), Hacın, Feke, קארס-אי זילקדרייה)
# סנג'ק איצ'ל (סיליפקה (מושב), אנאמור, ארמנק, גולנר, מוט)

== קישורים חיצוניים ==

== הערות שוליים ==

אדנה
קטגוריה:טורקיה: היסטוריה
קטגוריה:מדינות וטריטוריות שהתפרקו ב-1922
מצוקי אינאקססיבל

מפת [[קרחון נמרוד. מצוקי אינאקססיבל מצויים ברביע השני והשלישי משמאל, בשורה השנייה מלמטה של המפה]]
מצוקי אינאקססיבל או מצוקי אינאקסאסיבל (באנגלית: Inaccessible Cliffs - מילולית: המצוקים הבלתי נגישים) הם רכס מצוקים גבוה ותלול, המהווה את המדרון הצפוני של רכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

קו המצוקים "נשבר" על ידי מספר קרחונים.

קו המצוקים גובל בגדתו הדרומית של קרחון נמרוד (קרחון מבותר ביותר).

== היסטוריה ==
=== מקור השם ===

שמו של קו המצוקים ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1961–1962.

שם קו המצוקים מתאר את העובדה שקשה מאד להגיע אליהם, והם בלתי נגישים לחוקרים שניסו לסקר אותם.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:7272 מצוקי אינאקססיבל] באתר הסקר הגאולוגי של ארצות הברית
* [https://gazetteer.linz.govt.nz/place/12545 מצוקי אינאקססיבל] באתר הגאזט הגאוגרפי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=6870&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוקי אינאקססיבל] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7272&fid=antgeo_111 תצלום לוויין של אזור מצוקי אינאקססיבל]

== הערות שוליים ==

קטגוריה:חוף שקלטון
קטגוריה:שטח חסות רוס: הרים
FRACAS

FRACAS (ראשי תיבות באנגלית של: Failure reporting, analysis, and corrective action system, תרגום: מערכת דיווח, ניתוח ותיקון כשלים) היא שיטה לדיווח, סיווג, ניתוח כשלים ותכנון פעולות מתקנות בתגובה לאותם כשלים. היא משמשת בדרך כלל בסביבה תעשייתית לאיסוף נתונים, רישום וניתוח כשלים במערכת, ולרוב מיושמת באמצעות תוכנה. מערכת FRACAS עשויה לנסות לנהל דוחות כשל מרובים ומייצרת היסטוריה של כשל ופעולות תיקון. FRACAS מתעדת את הבעיות הקשורות למוצר או לתהליך ואת גורמי השורש והניתוחים הכרוכים בהם כדי לסייע בזיהוי ויישום פעולות תיקון.

שיטת FRACAS<ref>[http://quicksearch.dla.mil/qsDocDetails.aspx?ident_number=207200 MIL-HDBK-2155 at ASSIST]</ref> פותחה על ידי ממשלת ארצות הברית והוכנסה לראשונה לשימוש הצי האמריקאי וכל מחלקות סוכנויות הביטחון בשנת 1985. תהליך FRACAS הוא לולאה משוב עם השלבים הבאים:

# דיווח על כשלים (FR): הכשלים והתקלות הקשורים למערכת, ציוד, תוכנה או תהליך מדווחים רשמית באמצעות טופס סטנדרטי (דוח פגמים, דוח כשל).
# ניתוח (A): ביצוע ניתוח על מנת לזהות את גורמי השורש לכישלון.
# פעולות מתקנות (CA): זיהוי, יישם ואימות פעולות מתקנות כדי למנוע הישנות נוספת של הכשל.

תוצרים נפוצים של FRACAS עשויים לכלול: מספר חלק, שם חלק, OEM, שדה MTBF, MTBR, MTTR, צריכת חלפים, צמיחת אמינות, התפלגות כשלים/תקריות לפי סוג, מיקום, מספר חלק, מספר סידורי, סימפטום וכו'.

== לקריאה נוספת ==

== קישורים חיצוניים ==
* [https://www.adaptivebms.com/FRACAS/ יישום FRACAS]

קטגוריה:לוגיסטיקה צבאית
ליטון (קולומביה הבריטית)

ליטון (באנגלית: Lytton) הוא כפר של כ־250 תושבים בדרום קולומביה הבריטית שבקנדה. הוא ממקום בגדה המזרחית של הנהר פרייזר ובגדה הדרומית של נהר תומפסון שם הוא זורם דרומית מערבית אל הפרייזר.

במהלך גלי חום בקיץ, ליטון הוא לעיתים קרובות המקום החם ביותר בקנדה, למרות שהוא צפונה לקו הרוחב 50 צפון.

==היסטוריה==
העיירה נוסדה בתקופת הבהלה לזהב של קניון פרייזר בשנים 1858–1859, אז נודעה בשם "דה פורקס" (The Forks).

במשך שלושה ימים רצופים ביוני 2021 שברה ליטון את שיא הטמפרטורה הגבוהה ביותר שנרשמה אי פעם בקנדה, והגיע לשיא כל הזמנים במדינה, 49.6 מעלות צלזיוס ב-29 ביוני 2021; זוהי הטמפרטורה הגבוהה ביותר בעולם שנרשמה אי פעם מצפון ל-45 מעלות צלזיוס והיא חמה יותר משיאי החום בכל אירופה ואמריקה הדרומית. למחרת, 30 ביוני 2021, פרצה שרפה בעמק שבו נמצא ליטון, והרסה חלק ניכר מהכפר.

== גלריה ==
<gallery>
קובץ:Lytton;_Canada's_Hot_Spot.jpg|שלט קבלת הפנים של ליטון
קובץ:Thomson_Frasier_Confluence_Lytton.JPG|מפגש הנהרות פרייזר ותומפסון המראה את ערבובם של שני המים הצבעים השונים. הרקע הימני של הר בוטניה, משמאל.
קובץ:Street_sign_in_Lytton.jpg|שלט רחוב בליטון
</gallery>

== קישורים חיצוניים ==

* 
* [http://www.lytton.ca/ אתר רשמי]

קטגוריה:קולומביה הבריטית: יישובים
אריק וייסשטיין

אריק וולפגנג וייסשטיין (באנגלית: Eric Wolfgang Weisstein, נולד ב-18 במרץ 1969) הוא אנציקלופדיסט אמריקאי שיצר ומתחזק את MathWorld ואת "Eric Weisstein's World of Science" (או ScienceWorld). הוא מחבר האנציקלופדיה המתמטית של CRC. הוא עובד במכון וולפרם.

== השכלה ==
בשנת 1990 סיים בהצטיינות תואר ראשון בפיזיקה באוניברסיטת קורנל עם חוג משני באסטרונומיה. במהלך קיציו הרחק מקורנל, השתתף ויסשטיין במחקר במצפה הכוכבים ארסיבו, מתקן טלסקופ רדיו בפוארטו ריקו שהופעל על ידי קורנל. בשנת 1993 סיים לימודים לתואר שני באסטרונומיה פלנטרית מהמכון הטכנולוגי של קליפורניה (Caltech). כסטודנט לתואר שני השתתף גם במחקר במרכז טיסות החלל גודארד בגרינבלט, MD. במהלך שהותו בגודארד, וייסשטיין השתתף בפיתוח תוכנת הדמיית הוריקנים. בשנת 1996 קיבל תואר דוקטור באסטרונומיה פלנטרית, מהחטיבה למדעי גאולוגיה פלנטרית של המכון הטכנולוגי של קליפורניה. כותרתה של עבודת הדוקטורט שלו Millimeter/Submillimeter Fourier Transform Spectroscopy of Jovian Planet Atmospheres, שהושלמה בהנחיית יועץ הפקולטה דיווי מוהלמן ובשיתוף עם יוג'ין סרבין, שהוא כיום חבר במעבדה להנעה סילונית (JPL) של Caltech.

== לקריאה נוספת ==
* [http://mathworld.wolfram.com/about/author.html הביוגרפיה של אריק וייסשטיין] ב- MathWorld
* [http://www.ericweisstein.com/info/cv.html קורות החיים של אריק וייסשטיין]
* [http://scienceworld.wolfram.com/info/faq.html שאלות נפוצות] ב- ScienceWorld
* [http://mathworld.wolfram.com/about/faq.html שאלות נפוצות] ב- MathWorld
* 
** [http://www.echarcha.com/f*orum/archive/index.php/t-19516.html "Mathworld" והסאגה שלו על מאבק משפטי עם CRC Publishers]
** [http://www.ericweisstein.com/authors-rights/ תביעת CRC שאלות נפוצות]
** [http://www.ericweisstein.com/authors-rights/updates.html עדכונים אודות תביעת CRC]

== קישורים חיצוניים ==
* 

אנציקלופדיות
* [http://mathworld.wolfram.com/ MathWorld]
* [http://scienceworld.wolfram.com/ ScienceWorld]

==הערות שוליים==

קטגוריה:בוגרי אוניברסיטת קורנל
קטגוריה:בעלי תואר דוקטור מהמכון הטכנולוגי של קליפורניה
קטגוריה:אנציקלופדיסטים
קטגוריה:אמריקאים שנולדו ב-1969
פניפק וונגפטנקיט

פניפק וונגפטנקיט (בתאית: พาณิภัค วงศ์พัฒนกิจ; נולדה ב-8 באוגוסט 1997) היא לוחמת טאקוונדו תאילנדית. האלופה האולימפית (טוקיו 2020), במשקל עד 49 ק"ג, כיום היא מדורגת במקום הראשון בדירוג העולמי למשקלה.

== ביוגרפיה ==
פניפק הפכה לאלופת העולם בשנת 2015 כשהשיגה מדליית זהב באליפות העולם במשקל מתחת ל46 ק"ג. לאחר מכן עברה לקטגוריית המשקל של 49 ק"ג, באולימפיאדת ריו דה ז'ניירו (2016) פניפק זכתה במדליית הארד לאחר שהפסידה לקים סו הוי שזכתה בזהב ברבע הגמר וניצחה את איזל מנג'רז המקסיקנית בגמר בית הניחומים. בעקבות אכזבתה הרבה מכך שלא זכתה במדליית הזהב בריו היא הייתה קרובה מאוד לעזיבת הענף אך לבסוף לקחה הפסקה של חודשיים.

בשנת 2019 פניפאק זכתה בלוחמת הטאקוונדו של השנה בטקס פרסי הטאקוונדו הבינלאומי של ההתאחדות העולמית לטאקוונדו.

באולימפיאדת טוקיו 2020 פניפאק זכתה במדליית הזהב לאחר שניצחה בשמינית הגמר את אבישג סמברג, ברבע הגמר את טרונג טי קים טווין מווייטנאם, בחצי הגמר את מיו יאמאדה מיפן ובגמר את אדריאנה קרזו הספרדייה.

==קישורים חיצוניים==

==הערות שוליים==

קטגוריה:לוחמי טאקוונדו באולימפיאדת ריו דה ז'ניירו (2016)
קטגוריה:משתתפי אולימפיאדת ריו דה ז'ניירו (2016)
קטגוריה:משתתפות אולימפיאדת ריו דה ז'ניירו (2016)
קטגוריה:ספורטאים תאילנדים
קטגוריה:ילידות 1997
קטגוריה:ילידי 1997
קטגוריה:אלופות אולימפיות: טאקוונדו
קטגוריה:זוכות מדליית ארד אולימפית: טאקוונדו
קטגוריה:ספורטאיות תאילנדיות
קטגוריה:לוחמות טאקוונדו באולימפיאדת טוקיו (2020)
טיפה צ'ן

צ'ן דזה-טונג (בסינית: 陈梓童; נולדה ב-30 באוקטובר 1989), המוכרת בשם הבמה טיפה צ'ן (Tifa Chen), היא זמרת סינית.

== ביוגרפיה ==
=== ראשית חייה ===
צ'ן נולדה ב-30 באוקטובר 1989 למשפחה צבאית בנאנג'ינג, ג'יאנגסו. היא התחלה לעסוק במוזיקה כאשר הייתה בחטיבת הביניים. היא למדה הפקה מוזיקלית באקדמיה למוזיקה עכשווית בייג'ינג .

ב-2009, היא השתתפה בעונה הרביעית של תוכנית הטלוויזיה Super Girl .

ב-2011, לאחר שהיא למדה שנתיים באקדמיה למוזיקה, היא הוחתמה על ידי סוכנות קוריאנית, והחליטה לנשור מהאקדמיה למשך שנתיים.

ב-2013, היא הוחתמה אצל סטון מיוזיק אנטרטיינמנט , ועברה הכשרה מקצועית תחת חברת התקליטים. באותה שנה, היא השתתפה בתוכנית הריאליטי הסינית, Super Star China .

ב-28 במאי 2014, היא הוחתמה אצל CJ E&M ו-Beijing Century Music Media Company.

ב-11 ביוני 2014, היא הוציאה את המיני-אלבום הראשון שלה, Last Shot. בהמשך השנה, היא השתתפה בתוכנית הטלוויזיה הקוריאנית, אם קאונטדאון.

ב-2015, היא השתתפה בעונה הרביעית של The Voice of China . היא הגיעה עד לגמר תחת השופט ג'אי צ'ו , והגיעה למקום השני.

ב-16 בדצמבר 2016, נודע כי היא השתתפה בסרט Blood of Youth.

ב-23 במרץ 2018, נודע כי היא השתתפה בסרט Pacific Rim 2.

ביולי 2018, היא התאחרה בתוכנית הטלוויזיה הסינית, The Rap of China .

ב-12 בדצמבר 2019, היא התארחה בסינגל "Billboard" של המפיק המוזיקלי הבריטי, ג'ונאס בלו.

ב-20 בדצמבר 2019, היא הוציאה את אלבום האולפן הראשון שלה, Tifa Chen Zi Tong.

ב-2021, היא השתתפה בעונה השנייה תוכנית הריאליטי הסיני, Sisters Who Make Waves .

== דיסקוגרפיה ==
=== אלבומי אולפן ===
* 2019: Tifa Chen Zi Tong

=== מיני-אלבומים ===
* 2014: Last Shot

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
|-
|2015
|NetEase People with Attitude Ceremony
|הזמרת העולה הטובה ביותר
| rowspan="4" |עצמה
|
|-
|2016
|פסטיבל המוזיקה הסיני העולמי בקינגסונג
| rowspan="2" |אמן עולה
|
|-
| rowspan="3" |2017
| rowspan="3" |פרסי ניו סאונד אסמבלינג נאמבר
|
|-
|הזמרת העולה הטובה ביותר
|
|-
|סינגל השנה
|"Guanyin Pavilion"
|
|-
| rowspan="2" |2018
|פסטיבל הפופ השנתי
| rowspan="2" |אמן עולה
| rowspan="2" |עצמה
|
|-
|הפסטיבל המוזיקלי המזרחי של הבילבורד
|
|}

== קישורים חיצוניים ==
* 

קטגוריה:אמנים הידועים בשם במה
קטגוריה:זמרות סיניות
קטגוריה:מוזיקאים סינים
קטגוריה:סינים שנולדו ב-1989
קלווין ג'ונס

טינשה מופאני (בשונה : Tinashe Mupani; נולד ב-10 בפברואר 1995), המוכר בשם הבמה קלווין ג'ונס (Kelvin Jones), הוא זמר-יוצר בריטי-זימבבואי.

== ביוגרפיה וקריירה ==
מופאני נולד בצ'יטונגוויזה , זימבבואה ב-10 בפברואר 1995.

ב-2015, הוא הוציא את הסינגל "Call You Home". הסינגל התפרסם ב-Reddit, והושמע לאחר מכן ב-Good Morning America. השיר הושמע גם בסדרת הטלוויזיה רגליים קרות. הסינגל הגיע, בשיאו, למקום ה-47 באוסטריה ה-61 בגרמניה.

ב-11 בספטמבר 2015, הוא הוציא את אלבום האולפן הראשון שלו, Stop the Moment. האלבום הגיע, בשיאו, למקום ה-71 בגרמנניה, ולמקום ה-55 בשווייץ.

ב-2015, הוא הוחתם אצל Four Music , סוני מיוזיק אנטרטיינמנט, אפיק רקורדס ו-RCA רקורדס. מאוחר יותר בהמשך השנה, הוא הופיע כהופעת חימום בסיבוב ההופעות Bauch und Kopf של מארק פוסטר ובסיבוב ההופעות של X Ambassadors.

ב-2016, הוא הופיע כהופעת חימום בסיבוב ההופעות Higher Than Here של ג'יימס מוריסון.

ב-2016, הוא הוציא את הסינגל "Closer".

ב-2017, הוא הופיע בפרסומת של Centurylink שהוצגה במהלך הסופרבול.

ב-8 ביוני 2018, הוא הוציא, בשיתוף פעולה עם אלה פארבן ו-YouNotUs , את הסינגל "Only Thing We Know".<ref></ref> הסינגל הגיע, בשיאו, למקום ה-24 באוסטריה, למקום ה-20 בגרמניה, ולמקום ה-41 בשווייץ. הסינגל גם זכה בתואר זהב מ-BVMI ומ-IFPI Austria.

ב-2018, הוא הוציא בשיתוף פעולה עם שרה הרטמן, את הסינגל "Magnetic".

ב-2019, הוא הוציא, בשיתוף פעולה עם YouNotUs , את הסינגל "Seventeen".

ב-17 באפריל 2020, הוא הוציא, בשיתוף פעולה עם Lost Frequencies וזונדרלינג , את הסינגל "Love to Go". הסינגל הגיע, בשיאו, למקום השישי בפלנדריה, למקום השביעי בהולנד ולמקום הרביעי בפולין.

ב-2021, הוא הוציא, בשיתוף פעולה עם R3hab, את הסינגל "Downtown".

== קישורים חיצוניים ==

== הערות שוליים ==

קטגוריה:אמנים בריטים הידועים בשם במה
קטגוריה:זמרים-יוצרים בריטים
קטגוריה:זמרים בריטים
קטגוריה:פזמונאים בריטים
קטגוריה:בריטים שנולדו ב-1995
אירווינג רמזי ויילס

אירווינג רמזי ויילס (באנגלית:Irving Ramsey Wiles; 8 באפריל 1861 – 29 ביולי 1948) היה אמן אמריקאי. בתחילת המאה ה-20, ויילס היה צייר פופולרי של דיוקנאות אמריקאים כפי שהוגדרו מחדש על ידי עבודתם של ג'ון סינגר סרג'נט, ג'ובאני בולדיני וג'יימס מקניל ויסלר באירופה של סוף המאה ה-19.<ref></ref>

== ביוגרפיה ==
אירווינג רמזי ויילס נולד באוטיקה, ניו יורק ב-8 באפריל 1861. הוא התחנך במכון סדג'וויק, ולמד את יסודות הציור מאביו, למואל מ' ויילס (1826–1905), שהתמקד בעיקר בנופים. בשנים 1879–1881 למד בליגת הסטודנטים לאמנות בניו יורק אצל ג'יימס קרול בקוויט וויליאם מריט צ'ייס, ובהמשך בפריז אצל קרולוס-דוראן.<ref>Chisholm, Hugh, ed. (1911). "Wiles, Irving Ramsay" . Encyclopædia Britannica (11th ed.). Cambridge University Press.</ref>

בשנותיו הראשונות עבד כמאייר במגזינים האמריקאים, ובהמשך התמסר בהצלחה רבה לציורי דיוקן. הוא היה חבר באגודת האמנים אמריקאים, ובאקדמיה הלאומית לעיצוב בשנת 1897. ויילס היה גם חבר בחברה האמריקאית לצבעי מים.

בעודו פעיל כצייר מגוון בסוף המאה ה-19, הקריירה שלו הגיעה לשיאים חדשים בשנת 1902, כאשר דיוקנו של השחקנית ג'וליה מארלו הוצג באקדמיה הלאומית. הדיוקן המפואר והאלגנטי פרסם את שמו, ומשנת 1902 ועד סוף שנות העשרים, כאשר פרש בגלל מחלה, ויילס קיבל ללא הרף עבודות ציורי דיוקן מהאליטה האמריקאית.

ויילס המשיך לצייר אמריקאים בולטים כמו תאודור רוזוולט וויליאם ג'נינגס ברייאן. בעודו מוערך בזכות ציוריו ודיוקנאות נשים, נחשב ויילס כבעל הישג בתחום הדיוקן הגברי במהלך חייו.

בשנת 1919 נבחר על ידי הוועדה הלאומית לאמנות לצייר דיוקנאות להיסטוריה המצוירת של מלחמת העולם הראשונה.

לקראת סוף הקריירה שלו ויילס נודע בזכות ציורי הנוף שצייר בביתו בפקוניק, ניו יורק.

למרות ירידת העניין ביצירתו ובסגנון שצייר, ציוריו של ויילס ממשיכים להיות מוצגים במוסדות כגון מוזיאון דה יאנג, מוזיאון המטרופוליטן לאמנות, הגלריה הלאומית בוושינגטון הבירה, ומוזיאון האמנות האמריקאי סמיתסוניאן.

ויילס מת חסר כל (בלי אבן מצבה) בפקוניק, ב-29 ביולי 1948.

== גלריה ==
<gallery mode="packed" heights="180">
Miss julia marlowe.png
File:'Memories' by Irving Ramsay Wiles.jpg

File:Irving Ramsay Wiles - The Sonata - Google Art Project.jpg

File:Walter Launt Palmer -.PNG

File:Portrait of Juliet Inness - Irving Ramsey Wiles 1903.JPG

File:The Corner Table by Irving Ramsey Wiles.jpg

File:The Whaleship Wanderer, New Bedford by Irving Ramsey Wiles.jpg

File:Gravesend Bay (A Birthday Card for Gladys) by Irving Ramsey Wiles.jpg
</gallery>
== קישורים חיצוניים ==

* 
* 
== הערות שוליים ==

קטגוריה:ציירים אמריקאים
קטגוריה:ילידי 1861
קטגוריה:נפטרים ב-1948
וילאייט דיארבקיר

וילאייט דיארבקיר (בטורקית עות'מאנית: ولايت ديار بكر) <ref>[http://catalog.hathitrust.org/Record/003515311 Hathi Trust Digital Library - Holdings: Salname-yi Vilâyet-i Diyarbakır.]</ref> היה מחוז מנהלי ברמה הראשונה (וילאייט) של האימפריה העות'מאנית, הממוקם במלואו בטורקיה המודרנית. הווילאייט השתרע דרומה מפאלו שבפרת עד מרדין ונציבין בקצה המישור מסופוטמיה. לאחר הקמת הרפובליקה הטורקית בשנת 1923, האזור שולב במדינה החדשה שנוצרה.

בתחילת המאה ה-20, היה שטח המחוז על פי הדיווחים, , בעוד שהתוצאות הראשוניות של המפקד העות'מאני הראשון של 1885 (פורסם בשנת 1908) נתנו לאוכלוסייה 471,462 נפשות.<ref name="asia">[https://archive.org/stream/asiakeane00kean#page/460/mode/1up Asia] by A. H. Keane, page 460</ref> דיוק נתוני האוכלוסייה נע בין "משוער" ל"סתם השערה" בהתאם לאזור שממנו נאספו.<ref name="asia" />

== היסטוריה ==
הווילאייט הוקם בשנת 1867.<ref name=":0233"></ref> בשנת 1867 או 1868 איילט מאמורט-אול-עזיז ואיילט כורדיסטן התמזגו עם וילאייט דיארבקיר. בשנים 1879–1880 הופרד מאמורט-אול-עזיז שוב מווילאייט דיארבקיר והפך לווילאייט מאמורט-אול-עזיז.<ref name=":0233" /> הווילאייט היה אחד מששת הווילאייטים הארמניים של האימפריה. <ref></ref>

== חטיבות מנהליות ==
הסנג'קים של הווילאייט:<ref name="a-ids">[http://tarihvemedeniyet.org/2009/10/diyarbekir-vilayeti/ Diyarbekir Vilayeti | Tarih ve Medeniyet]</ref>

# סנג'ק דיארבקיר (דיארבקיר, Lice, Silvan, Derik, Beşiri)
# סנג'ק מרדין ( מרדין, ג'יזרה, Midyat, Savur, נציבין ואולי Silopi)
# סנג'ק ארגאני (מאדן, פאלו)
# סנג'ק סיוורק (הופרד מדיארבקיר ב-1907) (Siverek, Çermik, Viranşehir)

== דמוגרפיה ==
הווילאייט היה מקום בו טבחו באוכלוסייה הנוצרית בשיטתיות במהלך מלחמת העולם הראשונה במהלך רצח העם ב-1915 בדיארבקיר.
{| class="wikitable"
|+ <ref>Gaunt, David.</ref>
! פלג דתי
! אוכלוסייה לפני המלחמה
! אוכלוסייה לאחר המלחמה
! מתו/גורשו
|-
| הכנסייה האפוסטולית הארמנית
| 60,000
| 2,000
| 58,000 (97%)
|-
| הכנסייה הקתולית הארמנית
| 12,500
| 1,000
| 11,500 (92%)
|-
| הכנסייה הקתולית הקלדית
| 11,120
| 1,110
| 10,010 (90%)
|-
| הכנסייה הסורית הקתולית
| 5,600
| 2,150
| 3,450 (62%)
|-
| הכנסייה הסורית-אורתודוקסית
| 84,725
| 24,000
| 60,725 (72%)
|-
| פרוטסטנטיות
| 725
| 225
| 500 (69%)
|-
| סך הכל
| 174,670
| 30,485
| 144,185 (83%)
|}

== קישורים חיצוניים ==

== הערות שוליים ==

דיארבקיר
קטגוריה:טורקיה: היסטוריה
קטגוריה:מדינות וטריטוריות שהוקמו ב-1867
קטגוריה:מדינות וטריטוריות שהתפרקו ב-1922
טראון (נהר)

הטראון (בבווארית: Traun; תעתיק IPA: ) הוא נהר במדינת אוסטריה עילית שבאוסטריה. מקורו ברכס הרי טוטס גבירגה שבמדינת שטיריה. הוא זורם באזור זאלצקמרגוט ואגמי: אגם האלשטאט וטראונזה. הטראון הוא היובל הימני של נהר הדנובה, אותו הוא פוגש ליד העיר לינץ. עיירות נוספות לאורך הנהר הן באד אוזה, באד אישל, גמונדן, ולס וטראון.

==היסטורית המקום==

עד סוף המאה ה-19 ניתן היה להגיע לכפר האלשטאט שעל גדות האגם בסירה או דרך שבילים צרים ומפותלים. עם זאת, נוף מבודד ובלתי מסביר פנים זה בכל זאת נחשב לאחד המקומות הראשונים של ההתיישבות האנושית בשל מקורות המלח הטבעיים העשירים, שנכרו במשך אלפי שנים, במקור בצורת לבבות. כמה מהממצאים הארכאולוגיים הוותיקים ביותר של האלשטאט, כגון מקבץ יחיד במינו של שיני גרזן דקות וארוכות אשר שימשו לכריתת עצים ולעיבוד עץ-המתוארכות לסביבות 5000 לפני הספירה. נחפר שם אחד מאתרי הנפחות הראשונים. סחר פעיל ובכך העושר אשר אפשר פיתוח חברה מתוחכמת ביותר, ומכאן המונח תרבות האלשטאט. בשנת 1846, בית קברות פרהיסטורי גדול התגלה בסמוך למיקום הנוכחי של האלשטאט. עקב התצורה הגאוגרפית של האוזר, אין מספיק מקום לבתי קברות ולכן כל עשר שנים היו מוציאים עצמות ומוציאים אותן לתוך גלוסקמה כדי לפנות מקום לקבורה חדשה. אוסף של גולגולות מעוטרות להפליא עם שמות הבעלים, מקצועותיהם, תאריכי מוות רשומים עליהם מוצגת במוזאון המקומי.

==גלריית תמונות==
<gallery>
קובץ:Tussen Au en Steeg, bij de Traun foto3 2011-07-28 15.34.jpg|נהר הטראון בין שתי עיירות
קובץ:Lauffen, de Traun foto4 2011-07-29 10.14.jpg|נהר הטראון ליד לאופן
</gallery>

==קישורים חיצוניים==

קטגוריה:יובלי הדנובה
קטגוריה:אוסטריה: נהרות
I Don't Wanna Go on with You Like That

"I Don't Wanna Go on with You Like That" (בתרגום חופשי: אני לא רוצה להמשיך איתך ככה) הוא שיר של המוזיקאי הבריטי אלטון ג'ון, שיצא לאור ביוני 1988 כסינגל הראשון מתוך האלבום "Reg Strikes Back". הסינגל הגיע למקום השני במצעד בילבורד הוט 100 באוגוסט 1988 – המיקום הגבוה ביותר לשיר של ג'ון במצעד זה מאז אמצע שנות ה־70. הוא גם היה השיר השמיני שלו שהגיע למקום הראשון במצעד השירים העכשוויים למבוגרים. בקנדה, השיר הגיע לראש מצעד הסינגלים של המגזין RPM ושהה שם במשך שלושה שבועות, ובכך היה לסינגל ה־13 של ג'ון שהגיע לראש המצעד הקנדי. בישראל, השיר הגיע למקום השלישי במצעד הלועזי השבועי של רשת ג'.

השיר מושר מנקודת מבטו של גבר המסיים מערכת יחסים מאמללת, שבה הוא חש שאינו בלעדי וחשוב לבת זוגו. ג'ון ביצע את השיר פעמים רבות מזמן יציאתו ולאורך שנות ה־90, עד שהפסיק לבצע אותו ב־2000.

עם יציאת הסינגל יצאה לאור גם גרסת רמיקס 12 אינץ' מורחבת בוויניל מאת המפיק האמריקאי שפּ פטיבון . בפורמט תקליטור, הרמיקס נכלל במהדורה המחודשת של "Reg Strikes Back", שיצאה ב־1999, וכן במארז האוסף "...To Be Continued" שיצא ב־1990. במהדורה המחודשת של האלבום נכללה גם גרסה של ג'ון עם פסנתר בלבד ("Just-Elton-and-His-piano").

== וידאו קליפ ==
את הווידאו קליפ לשיר ביים הבמאי האוסטרלי (שביים מעל 20 וידאו קליפים לג'ון, רובם בשנות ה־80). בקליפ מוצג מעבר בין חדרים, תוך שהמצלמה מתמקדת הן בג'ון השר ומנגן בפסנתר האלקטרוני שלו, הן בשחקנים המציגים את הסיפור: אישה שמנהלת מערכת יחסים מכאיבה עם שני גברים.

הקליפ נחל הצלחה ברשת MTV, וג'ון אף ביצע את השיר בטקס .

== רשימת השמעה ==
=== סינגל 7 אינץ' ===
# "I Don't Wanna Go on with You Like That" – 4:32
# "Rope Around a Fool" – 3:46

=== סינגל 12 אינץ' מקסי ===
# "I Don't Wanna Go on with You Like That"(מיקס 12 אינץ' של שפּ פטיבון) – 7:20
# "I Don't Wanna Go on with You Like That" – 4:32
# "Rope Around a Fool" – 3:46

=== תקליטור מקסי ===
# "I Don't Wanna Go on with You Like That" – 4:33
# "Rope Around a Fool" – 3:48
# "I Don't Wanna Go on with You Like That" (מיקס 12 אינץ' של שפּ פטיבון) – 7:16

=== תקליטור פרומו לרדיו ===
# "I Don't Wanna Go on with You Like That" (מיקס 12 אינץ' של שפּ פטיבון) — 7:20
# "I Don't Wanna Go on with You Like That" (מיקס רק אלטון והפסנתר שלו) — 4:50
# "I Don't Wanna Go on with You Like That" (הפאב דאב) — 5:18

=== תקליטור פרומו לרדיו – ארצות הברית ===
# "I Don't Wanna Go on with You Like That" — 3:57
# "I Don't Wanna Go on with You Like That" (עריכת רדיו 12 אינץ') — 4:11

== משתתפים ==
* אלטון ג'ון – פסנתר דיגיטלי , זמרה מובילה וקולות הרמוניה
* פרד מנדל — סינתיסייזר
* – גיטרה אקוסטית, זִמרת רקע
* דייוויד פנטון – גיטרה בס
* צ'רלי מורגן – תופים
* – זִמרת רקע
* – זִמרת רקע

== מצעדים ==
=== מצעדים שבועיים ===

=== מצעדים שנתיים ===

== קישורים חיצוניים ==

* [https://youtu.be/_OJ9M_d5s14 השיר בגרסת רימסטר (אודיו)], באתר יוטיוב
* [https://youtu.be/9yGTaQGwwSI גרסת רמיקס שפּ פטיבון (אודיו)], באתר יוטיוב
* [https://youtu.be/gprY4VrClSY גרסת "רק אלטון והפסנתר שלו" (אודיו)], באתר יוטיוב

== ביאורים ==

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי אלטון ג'ון
קטגוריה:שירים באנגלית
קטגוריה:סינגלים שהגיעו למקום הראשון בקנדה
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים שהגיעו למקום הראשון במצעד הסינגלים של RPM
איילט כורדיסטן

איילט כורדיסטן (בטורקית עות'מאנית: Eyâlet-i Kurdistan) היה איילט של האימפריה העות'מאנית. זו הייתה הפעם הראשונה שהאימפריה העות'מאנית השתמשה במונח "כורדיסטן" כדי להתייחס ליחידה מנהלית ולא לאזור גאוגרפי.

== היסטוריה ==
האיילט נוסד במטרה לבסס שליטה ישירה על כורדיסטן, במקום להכיר בה כישות פוליטית.<ref name="first"></ref> הוא היה פרובינציה קצרת מועד כיוון שהיא נמשכה כ-21 שנים בלבד, בין השנים 1846–1867. <ref></ref> הזמן הזה התאפיין בהיעדר שליט כורדי רב עוצמה באזור. זה הוביל לעליית השייח'ים הדתיים, הדרווישים השייכים למסדרים נקשבנדיה וקאדריה. הוא הוקם לאחר שבדיר חאן בג הובס ונשלח לאיסטנבול.<ref name="first" /> בתחילה כיסה האיילט את אזור איחוד בוהטן הכורדי לשעבר, אך הוא הורחב בהדרגה <ref>Özoğlu, Hakan (2004), pp.61–62</ref> ובשלוחתו הרחבה ביותר כלל את איילט דיארבקיר לשעבר והאזורים סביב ואן, חקארי ומוש, כמו גם את מחוזות בוטאן, מרדין וג'יזרה. על פי הרשומות העות'מאניות בין השנים 1847–1867, המחוז נשלט על ידי הממשלה המרכזית העות'מאנית וקיבלה מימון שנתי של 80,000 פיאסטר,<ref name=":0222"></ref> הרבה יותר מאיילט מוסול. <ref>Özoğlu, Hakan (2004), p.61</ref> בשנת 1867 הוא בוטל והוחלף על ידי וילאייט דיארבקיר.<ref name=":022"></ref> במהלך קיומו, משלו בו שנים עשר מושלים שונים שהיו להם את התואר מושיר או וזיר. <ref></ref>

== הערות שוליים ==

קטגוריה:האימפריה העות'מאנית: איילטים
קטגוריה:טורקיה: היסטוריה
קטגוריה:כורדיסטן: היסטוריה
אלם (נהר)

האלם (בבווארית: Alm) הוא נהר במדינת אוסטריה עילית שבאוסטריה.
== גאוגרפיה ==
מקורו של נהר האלם הוא אגם אלם (בבווארית: Almsee). זהו יובלו הימני של נהר הטראון, אותו הוא פוגש ליד העיירה פישלהאם. הפלג הגדול ביותר של הנהר הוא לאודאך.

עיירות אשר נמצאות לאורך הנהר הן גרינאו שבאלמטל, שארנשטיין, פטנבאך, פורכדורף , שטיינרקירכן על הטראון ובאד ויימסבאך-ניידהארטינג.

איכות המים היא ברמה גבוהה (מי שתייה). מגוון הדגים באלם מורכבים מ: טרוטה חומה, טרוטת עין-הקשת, טרוטת פלג ו-Grayling.

==גלריית תמונות==
<gallery>
קובץ:Almspitz Mündung der Alm in die Traun 20200909.jpg|מפגש נהרות אלם (משמאל) וטראון (מימין)
</gallery>

==קישורים חיצוניים==

קטגוריה:אוסטריה: נהרות
לחימה

המג"ד: תצלום נודע בו קצין וחיילים סובייטים במהלך לחימה, הקצין נהרג בהמשך הקרב]]
לחימה היא פעולה אלימה המיועדת להכריע עימות או מאבק, על ידי פגיעה ביריב או הכנעתו. המונח מתייחס לפעולה הבסיסית, בין אם מתבצעת על ידי יחיד, ובין אם על ידי רבים. 

במהלך הלחימה, מנסים היריבים לפגוע זה בזה בצורה פיזית. הפגיעה יכולה להתרחש כתוצאה מחבטה, ישירה או עקיפה (למשל הפלת היריב), כתוצאה מפציעה ואיבוד דם או מפגיעה באבר חיוני.

== טכניקה ומיומנות ==
הגם שמיומנות וטכניקה אינן הכרחיות ללחימה, הרי שקיומן מהווה יתרון, והצד אשר נהנה מטכניקה או ממיומנות גבוהה יותר מעלה את סיכוייו לניצחון.

== סוגי לחימה ==
* לחימה בידיים ריקות – מתאפיינת במגע פיזי בין הנלחמים, באמצעות בעיטות, אגרופים, נשיכות או כל אמצעי אחר. הגורם המכריע בלחימה כזאת הוא כוח פיזי ולא פעם הבדלי משקל, אך זריזות ומיומנות עשויות לבטל יתרון זה. 
* לחימה בנשק קר – צורת הלחימה תלויה בסוג הנשק – נשקי להב או נשקי מוט בטווח הקצר ונשקי ירי או הטלה בטווח הארוך. כל הנשקים הללו דורשים מיומנות בהפעלתם. בלחימה בנשקי להב או מוט עדיין קיים מגע קרוב מאוד בין הלוחמים ("לחימה פנים אל פנים"), וגם בהם גודל וכוח פיזי מהווים יתרון מכריע.
* לחימה בנשק חם – נשק חם מאפשר פגיעה ביריב מרחוק מאוד, לעיתים אף מבלי לראותו. הנשק החם מבטל כל יתרון פיזי ורק מיומנות בהפעלתו קובעת את הצלחת הלחימה. אחד הטיעונים הנפוצים בארצות הברית בעד הזכות להחזיק ולשאת כלי נשק, הוא כי הנשק החם מבטל את היתרון הפיזי שיש לגברים על נשים ומאפשר לנשים להתגונן ביעילות.
* לחימה במערכות נשק – במערכות נשק הדורשות הפעלה של יחיד או של צוות (כמטוס קרב, טנק או צוללת) הלחימה מתבצעת על ידי מפעילי המערכת, בין אם זה טייס בודד ובין אם צוות שלם המפעיל כלי כצוללת – כל הצוות ביחד וכל אחד מהם לחוד. כישלון של אחד מאנשי הצוות עלול להכשיל את לחימת המערכת כולה.

=== לחימה בעולם החי ===
המקרים העיקריים של לחימה בעולם החי הם:
* לחימה בין טורף לבין טרפו – במקרים מסוימים הציד לא מסתיים עם תפיסת הטרף וזה נלחם על חייו, בעוד שהטורף נלחם להורגו. ישנם מקרים בהם הטרף מצליח להשתחרר מהטורף ולהמלט. בחלק מהמקרים הללו, עשוי הטורף להיפגע במהלך המאבק עם הטרף ויש מקרים נדירים שאף נהרג על ידיו. בלחימה נגד טרף נהנים הטורפים מיתרון של מיומנות רבה במאבקים כאלה – טורפים רבים משחקים במשחקי מאבק כגורים, וכמובן שעם הזמן צוברים ניסיון בהכרעת טרפם.
* לחימה על משאבים: טריטוריה, מזון או הזדווגות – במקרים כאלה הצד המפסיד "נכנע", מסתלק מתביעתו על המשאב ומותיר אותו לצד המנצח. לחימה כזו נפוצה מאוד בין בעלי חיים מאותו מין, אך לחימה על טריטוריה ובעיקר על מזון עשויה להתרחש בין מינים שונים.

== לחימה כספורט ==
הצורך ברכישת מיומנויות לחימה הוא אחד ממקורותיו של הספורט. עם הזמן, הפכו אימוני הלחימה לתחרויות ספורטיביות, שכללו הטלת כלי נשק כחנית, תחרויות קליעה בחץ וקשת, תחרויות ריצה והיאבקות ועוד. עם הזמן קיבלו תחרויות אלו גם אופי של בידור, גם כאשר כללו לחימה ממשית כבמופעי גלדיאטורים. בימי הביניים התפתחו באירופה אימוני לחימה כטורנירים, וב התפתחו אמנויות הלחימה.

== ראו גם ==
* קרב
* קרב פנים אל פנים
* תורת לחימה

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
קטגוריה:אלימות
קטגוריה:צבא
Me and Your Mama

"Me and Your Mama" (בתרגום לעברית: אני ואמא שלך) הוא סינגל של הראפר והזמר האמריקאי צ'יילדיש גמבינו. הוא יצא ב-10 בנובמבר 2016 ברחבי העולם, והוא הסינגל הראשון מתוך אלבום האולפן השלישי שלו "!Awaken, My Love".<ref>[https://www.rollingstone.com/music/news/hear-childish-gambinos-grooving-new-song-me-and-your-mama-w449846 Hear Childish Gambino's Grooving New Song 'Me and Your Mama' - Rolling Stone]</ref>

השיר בוצע לראשונה בהופעה חיה בפסטיבל המוזיקה בונארו ב-13 ביוני 2015.<ref></ref><ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירים באנגלית